《九日会王修竹西楼预坐者七人以落霞与孤鹜齐》
元代·黄庚

冉冉五云深，山西日光薄，
登楼集群贤，纵目天宇廓。
落木悲徂年，寒光照杯酌。
浩歌兴悠然，意行非涧壑。
缅怀龙山游，此乐久寂寞。
胡为落帽人，白首恋宾幕。
醉余发诗情，分韵尽佳作。
吾爱漉酒巾，西风吹不落。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。